Αθανάσιος Καυκαλίδης

Ο Αθανάσιος Καυκαλίδης ήταν Έλληνας νευροψυχίατρος. Γεννήθηκε το 1919 και απεβίωσε το 1989 στην Αθήνα.

Βιογραφικό 
Αποφοίτησε από την Ιατρική Σχολή του Πανεπιστημίου Αθήνων και εκανέ μεταπτυχιακές σπουδές στην νευρολογία, στην πειραματική νευροφυσιολογία, στην νευροχειρουργική και στην ψυχιατρική στο γενικό νοσοκομείο «Πρίγκιπας της Ουαλίας» (Prince of Wales), στο Ινστιτούτο Νευρολογίας του Λονδίνου, στο "Serafimer Lazarettet" και στο "Karolinska Institutet" στην Στοκχόλμη καθως και στο «Αιγινήτειο» νοσοκομείο στην Αθήνα.

Από το 1960 ως το 1987 αφιέρωσε πολύ χρόνο στην κλινική έρευνα του τομέα της ψυχεδελικής ψυχοθεραπείας, χρησιμοποιώντας ουσίες όπως το διαιθυλαμίδιο του λυσεργικού οξέος (LSD), την ψιλοκυβίνη και την κεταμίνη. Στο 4ο Διεθνές Συνέδριο Ψυχιατρικής στη Μαδρίτη, το 1966, παρουσίασε μια μελέτη με θέμα την ενδομήτρια ζωή, πρωτοπορώντας στον τομέα της προγεννητικής και περιγεννητικής ψυχολογίας. Παρουσίασε επιπλέον μελέτες για τις ενδομήτριες εμπειρίες και τις επιπτώσεις τους στο 6ο Διεθνές Συνέδριο Ψυχοθεραπείας στο Βίζμπαντεν της Γερμανίας (1967), στο Πανελλήνιο Συνέδριο Ψυχιατρικής στη Θεσσαλονίκη (1972) και την Αθήνα (1975) και στο Συνέδριο Προληπτικής Ψυχιατρικής στην Αθήνα (1979).

Είχε προσκληθεί στην Κύπρο από την Παγκύπρια Κοινότητα για την Πνευματική Υγεία για να δώσει μια σειρά διαλέξεων πάνω στο θέμα των εμπειριών κατά την ενδομήτρια ζωή και των επιπτώσεων τους στην καθημερινότητα (1980). Κατά τη περίοδο 1983 - 1984 είχε προσκληθεί στην Αυστραλία, όπου έδωσε σειρά διαλέξεων για την κλινική του έρευνα με την κεταμίνη. Έχει δημοσιεύσει εργασίες του για το LSD και τις ψυχοθεραπευτικές χρήσεις του στο «Annales Medico-psychologiques de Paris» (1963), στην «Exerpta Medica» (1968) και στο «Proceedings of the IV World Congress of Psychiatry, Marid» (1966).

Τα δύο μεγάλα έργα του, τα βιβλία «Η γνώση της μήτρας» (βλέπε και σχετική κριτική του ψυχιάτρου Τάκη Ευδόκα στο Διαβάζω) και «Η δύναμη της μήτρας», είχαν εκδοθεί πρώτα στην Ελλάδα, το 1980 και το 1987 αντίστοιχα.

Παραπομπές

Βιβλιογραφία
Στα Ελληνικά
Η Γνώση της Μήτρας. Η Αυτοψυχογνωσία με Ψυχοδηλωτικά φάρμακα. Εκδόσεις Ολκός. 1980
Η Δύναμη της Μήτρας και η Υποκειμενική «Αλήθεια». Εκδόσεις Ελεύθερος Τύπος. 1987
Αυτοψυχογνωσία. Εκδόσεις Οδυσσέας. 1989
Ζέφυρος A. Καυκαλίδης. Συζητώντας με τον Dr. K. Ψυχοδηλωτικά φάρμακα και ψυχοθεραπεία. Εκδόσεις Πάτμος. 2010

Στα αγγλικά
The Knowledge of the Womb, Autopsychognosia with Psychedelic Drugs, 1995 
"A Case of homosexuality treated with LSD-25". Proceedings of the IV World Congress of Psychiatry, Madrid. 1966 
"Intra-uterine security: The cause of the Oedipus and Electra Complexes in two cases treated with LSD25". The international journal of prenatal and perinatal Psychology and Medicine, V. 8, No 4, σσ. 427-431, December 1996. 
The Power of the Womb and the 'Subjective Truth''', Triklino House. 1998  The Knowledge of the Womb, Autopsychognosia with Psychedelic Drugs, Authorhouse, USA. 2005
Kafkalides Z. Studies on Prenatal Psychology and Psychedelic Science, Triklino House. 2014Στα γαλλικά«Application thérapeutique de la diéthylamide de l'acide d-lysergique (Delyside ou LSD-25) sur les psychonévroses», Annales médico-psychologiques, Paris'', t. 2, 121e année, no 2, σσ. 191– 200. 1963

Εξωτερικοί σύνδεσμοι
Επίσημη ιστοσελίδα για τον Δρ. Αθανάσιο Καυκαλίδη
MAPS - Multidisciplinary Association for Psychedelic Studies Οργανισμός για την συγχρονη έρευνα των θεραπευτικών και πνευματικών προεκτάσεων της χρήσης ψυχεδελικών ουσιών.
ISPPM - Internationale Gesellschaft für Prä-und Perinatale Psychologie und Medizin Διεθνής Εταιρεία για την Προγεννητική και Περιγεννητική Ψυχολογία και Ιατρική 
Συνέντευξη του Ζέφυρου Καυκαλίδη (γιου του Αθανάσιου Καυκαλίδη) στο Bookia, στον Σπύρο Δόικα, σχετικά με το βιβλίο «Συζητώντας με τον Dr K»

Έλληνες ψυχίατροι
Έλληνες συγγραφείς
Απόφοιτοι Εθνικού και Καποδιστριακού Πανεπιστημίου Αθηνών
Έλληνες νευροχειρουργοί
Έλληνες ιατροί του 20ου αιώνα